**Ministru kabineta protokollēmuma projekta**

“Par Austrijas Republikas federālā aizsardzības ministra un Beļģijas Karalistes aizsardzības ministra, un Bulgārijas Republikas Aizsardzības ministrijas, un Kipras Republikas Aizsardzības ministrijas, un Horvātijas Republikas Aizsardzības ministrijas, un Čehijas Republikas Aizsardzības ministrijas, un Igaunijas Republikas Aizsardzības ministrijas, un Somijas Republikas Aizsardzības ministrijas, un Francijas Republikas aizsardzības ministra, un Vācijas Federatīvās Republikas Federālās aizsardzības ministrijas, un Grieķijas Republikas Nacionālās aizsardzības ministrijas, un Ungārijas Aizsardzības ministrijas, un Itālijas Republikas Aizsardzības ministrijas, un Latvijas Republikas Aizsardzības ministrijas, un Lietuvas Republikas Nacionālās aizsardzības ministrijas, un Luksemburgas Lielhercogistes aizsardzības ministra, un Maltas Republikas aizsardzības ministra, un Nīderlandes Karalistes aizsardzības ministra, un Polijas Republikas nacionālās aizsardzības ministra, un Portugāles Republikas Nacionālās aizsardzības ministrijas, un Rumānijas Nacionālās aizsardzības ministrijas, un Slovākijas Republikas Aizsardzības ministrijas, un Slovēnijas Republikas Aizsardzības ministrijas, un Spānijas Karalistes Aizsardzības ministrijas, un Zviedrijas Karalistes valdības, un Lielbritānijas un Ziemeļīrijas Apvienotās Karalistes aizsardzības ministra, un Eiropas Aizsardzības aģentūras Programmas vienošanos par pārrobežu pārvietošanās atļauju procedūru optimizēšanu Eiropā” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Programmas vienošanās ir pamatdokuments (*umbrella programme*), pamatojoties uz kuru dalībvalstis izstrādās divas Tehniskās vienošanās par sauszemes un gaisa telpas robežšķērsošanas atļaujām, lai harmonizētu un vienkāršotu procedūras un izstrādātu optimālus risinājumus bez papildu birokrātiskā sloga, novērstu darbību dublēšanos ar Ziemeļatlantijas līguma organizācijas (turpmāk – NATO) robežšķērsošanas procedūrām.Projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada Deklarācijas par Artura Krišjāņa Kariņa vadītā Ministru kabineta iecerēto darbību 203. punkts: “Turpināsim līdzdarboties NATO kolektīvās aizsardzības sistēmā un tās mērķu ieviešanā, kā arī aktīvi piedalīsimies ES ārējās un drošības politikas iniciatīvās, tādējādi nodrošinot adekvātu ieguldījumu Latvijas drošības garanta attīstībā.”Nacionālā pozīcija “Par militāro mobilitāti Eiropas Savienībā” (turpmāk – Nacionālā pozīcija), kas apstiprināta 2018. gada 12. jūnija Ministru kabineta sēdē (sēdes protokola Nr. 28 34. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Militārā mobilitāte veicina spēju nogādāt militāro tehniku un personālu un tam nepieciešamos materiāltehniskos līdzekļus vajadzīgajā vietā un laikā sabiedroto valstu un NATO un Eiropas Savienības (turpmāk – ES) operacionālajām vajadzībām. Militārās mobilitātes jautājumi NATO un ES dienaskārtībā nonāca 2016. gada otrajā pusē, kad NATO Varšavas samita lēmumu kontekstā bija redzams, ka atturēšanas pasākumu efektivitāte nebūs pietiekama, ja sabiedrotie nespēs ātri un efektīvi sniegt atbalstu krīzē nonākušajai dalībvalstij, pārvietojot savus spēkus uz krīzes skarto rajonu miera laikā. Attiecīgi Ministru kabineta protokollēmuma projekta “Par Austrijas Republikas federālā aizsardzības ministra un Beļģijas Karalistes aizsardzības ministra, un Bulgārijas Republikas Aizsardzības ministrijas, un Kipras Republikas Aizsardzības ministrijas, un Horvātijas Republikas Aizsardzības ministrijas, un Čehijas Republikas Aizsardzības ministrijas, un Igaunijas Republikas Aizsardzības ministrijas, un Somijas Republikas Aizsardzības ministrijas, un Francijas Republikas aizsardzības ministra, un Vācijas Federatīvās Republikas Federālās aizsardzības ministrijas, un Grieķijas Republikas Nacionālās aizsardzības ministrijas, un Ungārijas Aizsardzības ministrijas, un Itālijas Republikas Aizsardzības ministrijas, un Latvijas Republikas Aizsardzības ministrijas, un Lietuvas Republikas Nacionālās aizsardzības ministrijas, un Luksemburgas Lielhercogistes aizsardzības ministra, un Maltas Republikas aizsardzības ministra, un Nīderlandes Karalistes aizsardzības ministra, un Polijas Republikas nacionālās aizsardzības ministra, un Portugāles Republikas Nacionālās aizsardzības ministrijas, un Rumānijas Nacionālās aizsardzības ministrijas, un Slovākijas Republikas Aizsardzības ministrijas, un Slovēnijas Republikas Aizsardzības ministrijas, un Spānijas Karalistes Aizsardzības ministrijas, un Zviedrijas Karalistes valdības, un Lielbritānijas un Ziemeļīrijas Apvienotās Karalistes aizsardzības ministra, un Eiropas Aizsardzības aģentūras Programmas vienošanos par pārrobežu pārvietošanās atļauju procedūru optimizēšanu Eiropā” (turpmāk – MK protokollēmuma projekts) mērķis ir veicināt efektīvu bruņoto spēku kustību, sekmēt militāro mobilitāti robežšķērsošanas procesā.Aktualitātes militārās mobilitātes jomā izklāstītas Ministru kabinetā 2018. gada 22. maijā izskatītajā informatīvajā ziņojumā “Par militāro pārvietošanos”.Nodrošinot NATO paplašinātās klātbūtnes spēkus, Latvija jau ir izdarījusi grozījumus vairākos tiesību aktos, precizējot NATO un ES (ārvalstu) militārā personāla (t. sk. bruņotā) statusu un tiesības, atvieglojot Latvijas robežas šķērsošanu tehnikai, attiecinot to uz visu Latvijas teritoriju – sauszemi, gaisu un jūru. Tagad, piemēram, šķērsojot Latvijas Republikas robežu pa sauszemi (kā galamērķis vai tranzītā), diplomātiskās atļaujas sabiedroto bruņotajiem spēkiem nav nepieciešamas, bet standartizēts robežšķēršošanas pieteikums jāiesniedz NBS Pārvietošanās koordinācijas centrā ne vēlāk kā 5 dienas pirms robežas šķērsošanas (ārkārtējos gadījumos – 24 stundas). No 2016. gada diplomātiskā atļauja NATO karakuģu, kas atbilst noteiktiem kritērijiem, ienākšanai Latvijas Republikas teritoriālajā jūrā, iekšējos ūdeņos un ostās nav nepieciešama. NATO karakuģu ienākšanai nepieciešamā informācija, kā arī uzņemošās valsts atbalsta nosacījumi tiek saskaņoti bez papildu birokrātiskiem šķēršļiem.No 2018. gada NATO, tās dalībvalsts vai ES dalībvalsts militārajiem aviācijas gaisa kuģiem, kas nepārvadā bīstamo kravu, vai gaisa kuģiem, kuru lidojumu mērķis atbilst noteiktiem kritērijiem, tiek piešķirta diplomātiskā atļauja līdz ar lidojuma plāna apstiprināšanu, tādējādi maksimāli atvieglojot un paātrinot lidojuma atļaujas piešķiršanu sabiedroto gaisa kuģu ienākšanai Latvijas Republikas gaisa telpā.**Tajā pašā laikā nepieciešama robežšķērsošanas procedūru harmonizēšana visā Eiropā, lai sabiedroto bruņoto spēku kustību neaizkavētu dažādi birokrātiskie šķēršļi.** 2018. gada 28. marta Eiropas Komisijas un Augstās pārstāves Militārās mobilitātes rīcības plānā (turpmāk – Militārās mobilitātes rīcības plāns) ir noteikts termiņš, kurā jāveic darbības, lai mazinātu šķēršļus, kas kavē militāro mobilitāti ES un ārpus tās robežām. Progress militārās mobilitātes jomā tika atzinīgi novērtēts Eiropadomes 2018. gada jūnija secinājumos, savukārt ES un NATO 2018. gada jūlija kopīgajā deklarācijā atkārtoti tika apstiprināta vajadzība pēc ātras un pierādāmas virzības sadarbības veicināšanai militārās mobilitātes jomā.Militārās mobilitātes rīcības plānā paredzēts vienkāršot juridiski saistošas procedūras, kuras neparedz liekus birokrātiskus šķēršļus sabiedroto bruņoto spēku ienākšanai valstu teritorijā un kustībai tajās; paredz sabiedroto valstu starpā saskaņotas (vai pat standartizētas) un ātri īstenojamas robežšķērsošanas procedūras, t. sk. diplomātisko atļauju izsniegšanu; atvieglotas muitas procedūras; tehnisko risinājumu ieviešanu infrastruktūras projektos, kas ir savietojama ar militārās kustības vajadzībām. Šobrīd spēkā esošie ES dalībvalstu nacionālie un starptautiskie noteikumi regulē dažādus robežšķērsošanas pieteikumu formātus un pārlieku apjomīgus to iesniegšanas termiņus, t. sk. diplomātisko atļauju pieteikumu iesniegšanas termiņus un citus saskaņojumus (gaisa kuģu lidojuma atļaujas, kuģu reisu atļaujas). Tas būtiski ietekmē militāro kustību, iespējams, to nevajadzīgi kavējot. Nepieciešams pēc iespējas samazināt laiku no robežšķērsošanas procedūras uzsākšanas līdz tās praktiskai izpildei (*lead time*). Ar MK protokollēmuma projektu atbalstāmais Programmas vienošanās projekts veido ietvaru, lai nākotnē noslēgtu Tehniskās vienošanās. Pamatojoties uz šo, valstis un citas iesaistītās puses varēs sniegt ieguldījumu viena vai abu iepriekšminēto jauno dokumentu (Tehniskās vienošanās robežšķērsošanai pa sauszemi un / vai gaisa telpā) izveidē, lai harmonizētu un vienkāršotu robežšķērsošanas procedūras bez papildu birokrātiskā sloga, tādējādi veicinot arī Militārās mobilitātes rīcības plānā paredzētos mērķus. Ievērojot Nacionālo pozīciju, kurā sniegtas atsauces uz Militārās mobilitātes rīcības plānu, jāuzsver, ka militārās mobilitātes prasību ieviešana **ir kritiska valsts aizsardzībai.** |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Ārlietu ministrija, Iekšlietu ministrija, Valsts robežsardze. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Programmas vienošanās projekts ir sagatavots, ievērojot 2018. gada 28. marta Eiropas Komisijas un Augstās pārstāves akceptēto “Militārās mobilitātes rīcības plānu” un citus Programmas vienošanas projekta ievadā minētos dokumentus. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Ārlietu ministrija, Iekšlietu ministrija, Satiksmes ministrija, Valsts robežsardze un Latvijas Nacionālie bruņotie spēki.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs, aizsardzības ministrs A. Pabriks

M. Spūlis, 67335129

martins.spulis@mod.gov.lv